钦定古今图书集成/明伦汇编/氏族典/第104卷 > 《廖用贤尚友录》 > 柴文显〈父胜〉
## 钦定古今图书集成/明伦汇编/氏族典/第104卷 > 《廖用贤尚友录》 > 柴文显〈父胜〉

按《浙江通志》：“文显，建德人。登正统十年进士，授监察
御史，巡按福建。激浊扬清，风采凛然。以亲丧解官。有
巨珰者，恶其与己不合，因闽寇窃发，罗织其罪，论死，
天下冤之。父胜，永乐间以耆宿直言民困，朝廷为蠲
赋役，合境佩德。”